laion/Wikipedia-Exotic huggingface dataset:
ექიმი გაშეს პორტრეტი

„ექიმი გაშეს პორტრეტი“ (ფრანგ. Portrait du Dr Gachet avec branche de digitale) — ნიდერლანდელი მხატვრის, ვინსენტ ვან გოგის სურათი, დახატული 1890 წლის ივნისში, გარდაცვალებამდე მცირე ხნით ადრე. პოლ გაშეს, ადამიანის, რომელიც უვლიდა ვან გოგს მისი სიცოცხლის ბოლოს, პორტრეტი გაიყიდა ქრისტის აუქციონზე 1990 წლის 15 მაისს, და მისმა ფასმა დაამყარა რეკორდი - $ 82.5 მილიონი დოლარი. 15 წლის განმავლობაში იგი ყველაზე ძვირადღირებული ნახატი იყო მსოფლიოში. სიკვდილის შემდეგ, ვან გოგმა ტილო მემკვიდრეობით გადასცა თავის დას, რომელმაც თავის მხრივ 1897 წელს მიჰყიდა ნახატი კერძო კოლექციონერს. ნახატმა რამდენიმე მფლობელი შეიცვალა, სანამ იგი 1911 წელს შტეიდელის გალერეამ შეისყიდა. ნახატი რჩებოდა მაინის ფრანკფურტში, 1937 წლამდე. 1933 წელს, მას შემდეგ, რაც ხელისუფლებაში მოვიდნენ ნაციონალ-სოციალისტები, იგი შეინახეს საცავში. 1937 წელს, ე.წ. „დეგენერატული მხატვრობისგან“ მოშორების ტალღაზე, მოხდა ნახატის კონფისკაციაა. 1938 წელს, ჰერმან გერინგმა გადასცა ნახატი ამსტერდამელ დილერს, რომელმაც მიჰყიდა ეს ნახატი კერძო კოლექციონერს ზიგფრიდ კრამარსკის, რომელიც გაიქცა ომის დროს აშშ-ში. მომავალში, სურათი ხშირად იყო გამოფენილი მეტროპოლიტენ მუზეუმში. 1990 წელს, კრამარსკის ოჯახმა გაიტანა იგი აუქციონზე, სადაც იგი რეკორდულ თანხად გაიყიდა (82,5 მილიონი დოლარი). ნახატი იყიდა იაპონიელმა ბიზნესმენა რეი საიტომ, რომელმაც სერიოზული სკანდალი გამოიწვია, როდესაც მოითხოვა ნახატის მასთან ერთად კრემაცია (სიკვდილის შემდეგ იაპონიაში მიღებული ადამიანის კრემაცია, ანუ დაწვა). საბოლოოდ ამ სკანდალის გაუქმება მოხერხდა, ბიზნესმენის წარმომადგენლებმა განაცხადეს, რომ ყოველივე ეს სურათის შესყიდვიდან სერიოზული ემოციური შოკით იყო გამოწვეული. სხვა ინფორმააციით, ყოველივე ეს იყო დეზინფორმაცია, რომლის მიზანი სურათის ორიგინალობის შემოწმება იყო. 1996 წელს, მფლობელის გარდაცვალების შემდეგ, ნახატი შეისყიდა საერთაშორისო საინვესტიციო ფონდმა, რომელმაც, თავის მხრივ, მალე გაყიდა იგი „უცნობის“ ხელში. ნახატის ღრმა ანალიზი (ინგლისური) ნახატის აღწერა დაარქივებული 2012-03-26 საიტზე Wayback Machine. (რუსული)
კარტოფილის მჭამელები

„კარტოფილის მჭამელები“ (ნიდერლ. De Aardappeleters) — ნიდერლანდელი მხატვრის, ვინსენტ ვან გოგის, ნახატი, რომელიც მან 1885 წლის აპრილში, ქალაქ ნუენენში დახატა. ამჟამად იგი ინახება ვან გოგის მუზეუმში, ამსტერდამში. ეს არის პირველი ნახატი, რომელიც შეიქმნა მხატვრის ე.წ. „ნუენენურ პერიოდში“. თეოსადმი მიწერილ წერილში ვინსენტი ასე ხსნის სურათის არსს: კარტოფილის მჭამელები, 1885, კროლერ-მიულერის მუზეუმი, ოტერლო კარტოფილის მჭამელები, 1885, პირადი კოლექცია კარტოფილის მჭამელები ნახატის შექმნის ისტორია აღწერა ამერიკელმა მწერალმა, ირვინგ სტოუნმა, თავის ბიოგრაფიულ რომანში — წყურვილი სიცოცხლისა. The Potato Eaters by Vincent van Gogh „კარტოფილის მჭამელები“, ვინსენტ ვან გოგი დაარქივებული 2011-09-18 საიტზე Wayback Machine. ↑ 1.0 1.1 Make Lists, Not War — 2013. <a href="https://wikidata.org/wiki/Track:Q97309629"></a> ↑ 2.0 2.1 2.2 2.3 2.4 http://www.vangoghmuseum.nl/nl/collectie/s0005V1962
მზესუმზირები

„მზესუმზირები“ (ფრანგ. Tournesols) — ვინსენტ ვან გოგის ნახატების ორი ციკლი. პირველი ციკლი დაიხატა პარიზში 1887 წელს. იგი ეძღვნება მწოლიარე ყვავილებს. მეორე სერია დაიწერა ერთი წლის შემდეგ, ქალაქ არლში. მეორე სერია ეძღვნება მზესუმზირის თაიგულებს ლარნაკში. ორი პარიზული ნახატი შეიძინა ვან გოგის მეგობარმა, პოლ გოგენმა. პირველი სერია, 1888 წლის აგვისტო პირველი ვარიანტი: 73.5 × 60 სმ, პირადი კოლექცია მეორე ვარიანტი: 98 × 69 სმ, განადგურდა მეორე მსოფლიო ომის დროს მესამე ვარიანტი: 91 × 72 სმ, მიუნჰენი მეოთხე ვარიანტი: 92.1 × 73 სმ, ლონდონი მეორე სერია, 1889 წლის იანვარი პირველი ვარიანტი მეორე ვარიანტი მესამე ვარიანტი Tellegen, Annet: Vincent en Gauguin: schilderijenruil in Paris, Museumjournaal 11, 1966, pp. 42—45. Hoffmann, Konrad: Zu van Goghs Sonnenblumenbildern, Zeitschrift für Kunstgeschichte 31, 1968, pp. 27—58. Dorn, Roland: «Décoration»: Vincent van Goghs Werkreihe für das Gelbe Haus in Arles, Georg Olms Verlag, Hildesheim, Zürich & New York, 1990, pp. 58—61, 73—80, 113—117, 335—348, 455—462 ISBN 3-487-09098-8 Welsh-Ovcharov, Bogomila: The Ownership of Vincent van Gogh’s 'Sunflowers', Burlington Magazine, March 1998, pp. 184—192 Dorn, Roland: Van Gogh’s 'Sunflowers' series: the fifth toile de 30, Van Gogh Museum Journal 1999, pp. 42—61 Van Tilborgh, Louis & Hendriks, Ella: The Tokyo 'Sunflowers': a genuine repetition by Van Gogh or a Schuffenecker forgery?, Van Gogh Museum Journal 2001, pp. 17-43 Stolwijk, Chris, & Veenenbos, Han: The account book of Theo van Gogh and Jo van Gogh-Bonger, Van Gogh Museum, Amsterdam & Primavera Press, Leiden 2002 ISBN 90-74310-82-6 David Douglas Duncan, Sunflowers for Van Gogh, (Rizzoli, New York, 1986). Jan Hulsker, «The Sunflowers», The New Complete Van Gogh: Paintings, Drawings, Sketches, (J.M. Meulenhoff, Amsterdam, 1996), pp. 352—54. ვიკისაწყობში არის გვერდი თემაზე: «მზესუმზირები» ვან გოგის ყველა მზესუმზირა(ინგლისური)
დეივიდ სალივანი

დეივიდ სალივანი ინგლ. David Sullivan(დ. 1 თებერვალი, 1949, კარდიფი, უელსი) — უელსელი ბიზნესმენი, სახელგანთქმული პორნოგრაფიულ ბიზნესში. მეწყვილესთან, დეივიდ გოლდთან ერთად ფლობს საფეხბურთო კლუბ „ვესტ ჰემ იუნაიტედის“ 50%-იან აქციათა პაკეტს. ვიკისაწყობში არის გვერდი თემაზე: დეივიდ სალივანი Photo of Sullivan
ანგილია

ანგილია (ინგლ. Anguilla) — დიდი ბრიტანეთის ზღვისიქითა ტერიტორია, რომელიც მდებარეობს კარიბის ზღვაში და არის მცირე ანტილის უკიდურეს ჩრდილოეთ ნაწილში მდებარე კუნძული. შედგება კუნძულ ანგილიას და პატარა კუნძულებისა და რიფებისგან. კუნძულის სიგრძე არის დაახლოებით 26 კმ (16 მილი), ხოლო სიგანე 5 კმ (3,1 მილი). ანგილიას ადმინისტრაციული ცენტრია, ქალაქი ვალი. კუნძულის ფართობი შეადგენს 91 კმ²-ს (35 კვ. მილი), ცხოვრობს დაახლოებით 13 500 ადამიანი (2006 აღწერით). მთავარი სტატია: ანგილიის ისტორია. ანგილიას პირველ მოსახლეები იყვნენ ამერინდის ტომელები. ისინი სამხრეთ ამერიკიდან იყვნენ წამოსული. ანგილიაში აღმოჩენილი უძველესი ნაშთები დათარიღდა დაახლოებით ძვ. წ 1300 წლით, ხოლო კუნძულზე ამერინდების ინტენსიური დასახლება დაიწყო ძვ. წ 600 წელიდან. ევროპული აღმოჩენის თარიღი გაურკვეველია: ზოგიერთი წყაროს თქმით, კოლუმბმა აღმოაჩინა ეს კუნძული 1493 წელს, ზოგნი აცხადებენ, რომ კუნძული საფრანგეთმა აღმოაჩინა 1564 ან 1565 წლებში. სახელი ანგილია მომდინარეობს სიტყვა „eel“-დან სხვადასხვა რომანულ ენაზე ეს სიტყვა ასე ჟღერს (თანამედროვე ესპანურად: anguila; ფრანგული: anguille; იტალიური: anguilla). ანგილია კუნძულ სენტ-კიტსისთან ერთად პირველად დაასახლეს ინგლისელებმა, კოლონიზაცია დაიწყო 1650 წლიდან საფრანგეთმა 1666 წელს დროებით დაიბრუნა კუნძული, თუმცა ბრედას ხელშეკრულებით ანგილია ისევ ინგლისელები კონტროლს დაუბრუნდა. მოგვიანებით კუნძულზე ევროპელებმა აფრიკიდან მონების ჩაყვანა დაიწყეს. ისტორიკოსები ადასტურებენ, რომ აფრიკელ მონებს ამ რეგიონში ჯერ კიდევ მეჩვიდმეტე საუკუნის დასაწყისიდან უცხოვრიათ. მაგალითად, სენეგალელი მონების დასახლება წმინდა ქრისტეფორის (დღეს წმინდა-კიტსი) კუნძულზე 1626 წლიდან დაიწყო. ანგილიას კუნძულზე აფრიკელების ჩასვლის ზუსტად არ არის ცნობილი. 1967 წელს ბრიტანეთმა სენტ-კიტსი და ნევისს სრული შიდა ავტონომია მიანიჭა. ანგილია გაერთიანდა სენტ-კიტსთან და ნევისთან. 1967 და 1969 წლებში კუნძულზე მოხდა ორი აჯანყება (ანგილის რევოლუცია), რომელსაც მეთაურობდა რონალდ ვებსტერი. კუნძულმა დამოუკიდებლობა სენტ-კინსტისგან და ნევისისგან გამოაცხადა, ეს იყო ხანმოკლე პერიოდი ანგილიას ისტორიაში. 1971 წელს ბრიტანეთის ხელისუფლება მთლიანად აღადგინა ძველი ვითარება, კუნძული კვცლავ დიდი ბრიტანეთის შემადგენლობაში შევიდა. 1980 ანგილას საბოლოოდ მიენიჭა დამოუკიდებელი უფლებები და გახდა ბრიტანეთის ოკეანის ტერიტორია. მთავარი სტატია: ანგილიის გეოგრაფია. ანგილა არ გვხვდება მთები, ტერიტორია მთლიანად დაბლობს უჭირავს. კუნძული მდებარეობს კარიბის ზღვაში, პუეტო-რიკოს აღმოსავლეთით. ჩრდილოეთით მდებარეობს კუნძული სენ-მარტენი, რომლისაგანაც გამოყოფილია ანგილიის სრუტის მეშვეობით. ნიადაგის საფარი საკმაოდ ღარიბია. ანგილია აქვს მნიშვნელოვანი მარჯნის რიფი. გარდა ძირითადი კუნძულ ანგილიისა, ტერიტორია მოიცავს რამდენიმე სხვა მცირე კუნძულს და რიფს, ესენია: ანგუილიტა დოგი პრიკლ პეარის რიფი სანდი სკრუბი სეალი სომბრერო, ასევე ეძახიან ცხელ კუნძულს ↑ დაარქივებული ასლი. დაარქივებულია ორიგინალიდან — 2011-06-07. ციტირების თარიღი: 2010-05-15. ↑ Caribbean Islands, Sarah Cameron (Footprint Travel Guides), p. 466 (Google Books) ↑ Anguilla's History დაარქივებული 2007-09-25 საიტზე Wayback Machine. , Government of Anguilla website
ვარდისფერი ვარდები

„ვარდისფერი ვარდები“ — ვინსენტ ვან გოგის ერთ-ერთი უკანასკნელი ნამუშევარი. სიცოცხლის ბოლო ორი თვე - 1890 წლის მაისი და ივლისი ვან გოგმა პარიზთან ახლოს, ოვერ სიურ უაზში გაატარა, სადაც მან ყვავილების შესახებ რამდენინიმე ნახატი დაწერა. ამ სერიის საუკეთესო ნაშრომად ითვლება ვარდისფერი ვარდები. ეს ნახატი მხატვრის ბოლო წლებისთვის ტიპიურია. Jens Peter Munk and Kirsten Olesen et al. Post-Impressionism. — Copenhagen: Ny Carlsberg Glyptotek. — გვ. 120—121. — 147 გვ. — ISBN 87-7452-109-8 Bumpus, Judith Van Gogh's Flowers. — Oxford: 1989. კარლსბერგის ბიბლიოთეკა[მკვდარი ბმული]
ვალი (ანგილია)

ვალი (ინგლ. The Valley) — დიდი ბრიტანეთის ზღვისიქითა ტერიტორიის, ანგილიის დედაქალაქი და უდიდესი ქალაქი მთელ კუნძულზე. 2001 წლის აღწერის მონაცემებით ქალაქში ცხოვრობს 1169 ადამიანი. ↑ Number of Dwellings and Persons for Censuses 1974 - 2001 (Table 2). ანგილიის სტატისტიკის დეპარტამენტი. დაარქივებულია ორიგინალიდან — 2012-02-10. ციტირების თარიღი: 2008-12-02.
მანდა (კუნძული)

მანდა (ინგლ. Manda) – მცირე კუნძული კენიაში, მიეკუთვნება ლამუს არქიპელაგს. XIX საუკუნის დასაწყისში მოსახლეობამ მიატოვა კუნძული წყლის უკმარისობის გამო. კუნძულზე მიმდინარეობს არქეოლოგიური გათხრები. 1970 წელს კენიის ხელისუფლებამ კუნძულზე გადაიტანა და დაამონტაჟა წყლის რეზერვუარები წვიმის წყლის მოსაგროვებლად, რათა მოსახლეობისათვის დაბრუნების საშუალება მიეცათ. დღესდღეობით კუნძულის მოსახლეობა მისდევს სოფლის მეურნეობას. კუნძულზე შენდება აეროპორტი. კუნძული მატერიკისგან და არქიპელაგში შემავალი კუნძულებისაგან გამოყოფილია ვიწრო სრუტეებით. კუნძულის ჩრდილოეთი ნაწილი ქვიშიანია, სამხრეთი – ჭაობიანია. კლიმატი ეკვატორულია, დამახასიათებელი კენიის სამხრეთ-აღმოსავლეთი სანაპიროსათვის. კუნძულს აქვს რამდენიმე მოხერხებული ყურე, ამის გამო გამოიყენება, როგორც პორტი ჯერ კიდევ XIX საუკუნიდან. ყველაზე უფრო ცნობილი დასახლებაა მანდა და ტაკვე. კუნძულის ჩრდილო-დასავლეთ ნაწილში მდებარე მანდის ნანგრევები აღმოაჩინა არქეოლოგმა ნევილ ჩიტიკმა 1965 წელს. შეფასების მიხედვით ქალაქის აყვავების ხანა მოიცავს X-XIII საუკუნეებს, რის შემდეგაც ქალაქი დაეცა. ქალაქის მოსახლეობა აღემატებოდა 3,5 ათ. მაცხოვრებელს. მუსულმანური დასახლება კუნძულის სამხრეთ ნაწილში. დაარსდა დაახლ. 1500 წელს და მიტოვებულ იქნა დაახლ. 1700 წელს. ნანგრევები ცნობილი გახდა 1951 წელს ჯეიმზ კირკმანის მიერ. 1982 წელს ტაკვე გახდა კენიის ეროვნული ძეგლი. კუნძული უკანსასკნელმა მაცხოვრებელმა მიატოვა XIX საუკუნეში. 1890 წლიდან კუნძული იჯარით აიღო ინგლისის აღმოსავლეთ-აფრიკულმა კომპანიამ. კუნძული კენიის შემადგენლობაში შევიდა დამოუკიდებლობის გამოცხადების შემდეგ 1963 წელს. ამჟამად მანდა მეზობელ კუნძულ ლამუს უკავშირდება ბორანით.
ბრიტანეთის ანტარქტიდული ტერიტორია

ბრიტანეთის ანტარქტიდის ტერიტორია (ბატ) (ინგლ. British Antarctic Territory) — გაერთიანებული სამეფოს 14 ზღვისიქითა ტერიტორიიდან ერთი-ერთი, რომელიც ანტარქტიდაში მდებარეობს დასავლეთის გრძედის 20°-დან 80°-მდე და სამხრეთის განედის 60°-ის სამხრეთით. მისი ფართობია — 1 709 400 კმ². ბრიტანეთის ანტარქტიდის ტერიტორიას ესაზღვრება არგენტინის და ჩილეს ანტარქტიდული ტერიტორიები. აქ ხორციელდება დიდი ბრიტანეთის კვლევები ანტარქტიდაზე. დიდმა ბრიტანეთმა ამ ტერიტორიაზე პრეტენზიების წამოყენება დაიწყო 1908 წლიდან. დღეისათვის ბრიტანეთის ანტარქტიდის ტერიტორიაში შედის: სამხრეთ შეტლანდის კუნძულები, სამხრეთ ორკნეის კუნძულები, ანტარქტიდის ნახევარკუნძული, უედელის ზღვის სანაპირო, ასევე ანტარქტიდის მიწები, რომლებიც მდებარეობენ სამხრეთით, თითქმის სამხრეთ პოლუსამდე. ანტარქტიდის შესახებ შეთანხმების თანახმად, რომელსაც ხელი მოეწერა 1959 წლის 1 დეკემბერს ვაშინგტონში და ძალაში შევიდა 1961 წლის 23 ივნისს, პრეტენზიები ტერიტორიაზე, რომელიც მდებარეობს სამხრეთი განედის 60°-ის სამხრეთით, უვადოდ გაყინულია. კერძოდ, აკრძალულია მათი გაფართოება, რეგიონის მილიტარიზაცია და სასარგებლო წიაღისეულის მოპოვება, მაგრამ არც ერთ ქვეყანას არ ეკრძალება სამეცნიერო გამოკვლევების ჩატარება. ხელმოწერილი შეთანხმების IV სტატიის საფუძველზე დიდმა ბრიტანეთმა შეინარჩუნა პრეტენზიები ამ ტერიტორიაზე. ამავე დროს ბრიტანეთის ანტარქტიდის ტერიტორიის ნაწილი კვეთავს ტერიტორიებს, რომელზეც პრეტენზიები გააჩნიათ არგენტინას და ჩილეს, და რომლებსაც შესაბამისად ჰქვიათ: არგენტინის ანტარქტიკა და ჩილეს ანტარქტიდული ტერიტორია. ანტარქტიდის ნახევარკუნძული ახლომდებარე კუნძულებით — ანტარქტიკაში ყველაზე მისაღები ადგილია ადამიანისთვის კლიმატიკური კუთხით, ამიტომ სამეცნიერო პოლარული სადგურების მაცხოვრებლებმა ზაფხულში (დეკემბერი-თებერვალი) შეიძლება მიაღწიონ დაახლოებით 3 ათას ადამიანს, ამასთან მათი უმრავლესობა არ არის დიდი ბრიტანეთის მოქალაქე. ზამთარში მაცხოვრებლების რაოდენობა კლებულობს 500—700 ადამიანამდე. მუდმივი მოსახლეობა, როგორც მთელ ანტარქტიდაში, არ არსებობს. ტურიზმი გავრცელებულია მხოლოდ ზაფხულში. ბრიტანეთის ანტარქტიდა ფართედაა წარმოდგენილი ანტარქტიკის ფილატელიაში. ავსტრალიის ანტარქტიდული ტერიტორია როსის ტერიტორია მერი ბერდის მიწა ცეცხლოვანი მიწის არქიპელაგი ვიკისაწყობში არის გვერდი თემაზე: ბრიტანეთის ანტარქტიდული ტერიტორია British Antarctic Territory at UK Foreign Office British Antarctic Survey
მიქოიან-გურევიჩის საკონსტრუქტორო ბიურო

რუსული თვითმფრინავების კორპორაცია მიგ ან RSK მიგ — წამყვანი რუსული საავიაციო ფირმა, რომელიც უმეტესად გამანადგურებლებს უშვებს. დაფუძნდა არტემ მიქოიანი და მიხეილ გურევიჩის მიერ, აქედან — „მიგ“-ი (მი-მიქოიანი, გ-გურევიჩი). ფირმის წარმოებული თვითმფრინავები საბჭოთა კავშირში გამოდიოდა თითქმის ყველა საავიაციო ქარხანაში. გააჩნია რამდენიმე მანქანამშენებელი და საპროექტო ბიუროები, მათ შორის Kamov-ი, რომელიც შვეულფრენებს აწარმოებს. MiG-1, 1940 MiG-3, 1941 MiG-5, 1942 MiG-7, 1944 MiG-9, 1947 MiG-15, 1948 MiG-17, 1954 MiG-19, 1955, მიგის პირველი ზებგერითი თვითმფრინავი MiG-21, 1960, გამანადგურებელი MiG-23, 1970 გამანადგურებელ ბომდამშენი MiG-25, 1970, სადაზვერო,გზაგადამჭრელი და გამანადგურებელი თვითმფრინავი MiG-27, 1975, a მოიერიშე რომელიც შეიქმნა MiG-23 ის ბაზაზე. MiG-29, 1983, გამანადგურებელი MiG-29K "Fulcrum-D" MiG-29M "Fulcrum-E" MiG-29SMT MiG-31, 1983, გამანადგურებელი რომელიც წარმოადგენს MiG-25 MiG-33, 1989, შეწყვეტილი პროექტი. MiG-35, 2007, მრავალმიზნობრივი თვითმფრინავი DIS, 1941 MiG-6, 1940 (მოიერიშე) MiG-8, 1945 MiG I-211, 1942 MiG I-250 (N), 1945 MiG I-270, 1946 Ye-8, 1962, გამანადგურებელი Ye-152 "Flipper", 1959, გამანადგურებელი MiG-AT, 1992 მსუბუქი მოიერიშე და სასწავლო MiG-110, 1995 სამოქალაქო თვითმფრინავი MiG MFI 1.44/1.42, 1986-2000,პირველი რუსული მეხუთე თაობის თვითმფრინავი MiG LFI MiG-105, 1965,უნიკალური დიზაინის თვითმფრინავი რომლის პროტოტიპი აიგო თუმცა სერიულ წარმოებაში არ ჩაშვებულა Mikoyan LMFS mig-27 mig-29 mig-31 MIG-AT mig-105 ოფიციალური საიტი MiG page on Aviation.ru დაარქივებული 2003-10-02 საიტზე Wayback Machine. Russian Aviation Museum, MiG Pages დაარქივებული 2017-05-30 საიტზე Wayback Machine. Camouflage schemes for all MiG fighters დაარქივებული 2006-02-07 საიტზე Wayback Machine.
Pwd

pwd არის იუნუქსის სტანდარტული ბრძანება (ინგლ. « print working directory ») რომელიც მისი გამოძახებიხ შედეგად ეკრანზე აჩვენებს საქაღალდეს რომელშიც იმყოფება მომხმარებელი. ეს არის ერთ-ერთი ბრძქნება რომელიც შიგ შელშია დაპროგრამებული და არა გავრცელებული როგორც ცალკე პროგრამა. $ pwd /home/narke (ინგლისური) Manual for pwd დაარქივებული 2010-06-20 საიტზე Wayback Machine. (ინგლისური) pwd.c pwd ბრძანების წყარო კოდი
Rm

rm, ინგლ. remove ანუ წაშლა, არის იუნიქსის ბრძანება რომლის მეშვეობით შესაძლოა ფაილის (დოკუმენტის) ან საქაღალდის წაშლა, თუ ამისთვის შესასრულებელი უფლებები დართულია. ფაილის წაშლა $ rm failis_saxeli საქაღალდის წაშლა, და რასაც იგი მოიცავს $ rm -r papka საქაღალდის წაშლა, და რასაც იგი მოიცავს, ოღონთ წაშლამდე უნდა მიუთითოთ თუ მისი წაშლა მართლა გსურთ (და არ გეშლებათ სხვა რამესთან) $ rm -ri papka (ინგლისური) rm(1): remove files/directories - Linux man page
Canon Inc.

Canon Inc. (იაპონ. キ ヤ?, ノ) ン) — იაპონური საინჟინრო კომპანია. ერთ-ერთი ლიდერი მსოფლიოში ციფრული ტექნიკის სფეროში. 1937 წელს დაარსების დღიდან Canon-მა დაიკავა მყარე პოზიციები ფოტო, ვიდეო და IT სფეროებში. კომპანიის შტაბ-ბინა მდებარეობს ქალაქ ტოკიოში (იაპონია). კომპანიის ისტორია იწყება 1933 წელს დაარსებული ოპტიკური ლაბორატორიიდან. ეს ლაბორატორია მდებარეობდა ტაკიკავაიას შენობის მესამე სართულზე. ლაბორატორია გახსნეს ახალგაზრდებმა გორო იოშიდამ და საბურო უშიდამ. თავდაპირველად ლაბორატორიის მიზანი იყო გერმანულ ფოტოაპარატებზე (რომლებიც იმ პერიოდში საუკეთესოდ ითვლებოდნენ) არანაკლები ხარისხის ფოტოკამერის შექმნა. ამ კვლევების სპონსორი გახდა ტაკეში მიტარაი, რომელიც გახდა კომპანიის პირველი პრეზიდენტი. კომპანიამ სახელი ბუდისტური ღვთაების, კანონის პატივსაცემად მიიღო. 1934 წელს მათ შექმნეს პირველი იაპონური 35 მმ კამერა. რელიგიურმა იოშიდამ კამერას კვანონი დაარქვა. ჟურნალ „Asahi Camera“-ს ივნისის ნომერში იყო განთავსებული რეპორტაჟი კამერის შესახებ. ერთი წლის შემდეგ, 1935 წლის 26 ივნისს, უეშიდამ დაარეგესტრირა საქონლის ნიშანი და ლოგო „Canon“. განსხვავებით რელიგიური იოშიბასგან, უშიდას სურდა რომ კამერას უფრო ჟღერადი სახელი ჰქონოდა. მონღოლეთში ასლდაგადაღების საზოგადო სახელია „Canon“ და არა „Xerox“, როგორც უმრავლეს ქვეყნებში. მიზეზი ისაა, რომ იქ პირველად სწორედ ქენონის ფირმის ასლგადამღები აპარატები გავრცელდა. შეგიძლიათ იხილოთ მედიაფაილები თემაზე „Canon Inc.“ ვიკისაწყობში. ოფიციალური საიტი (ინგლისური) ↑ Canon Historical Data (consolidated). დაარქივებულია ორიგინალიდან — 4 ნოემბერი 2016. ციტირების თარიღი: 9 February 2010. ↑ http://www.tema.ru/travel/mongolia-1
Rmdir

rmdir (ინგლ. remove directory) არის იუნიქსის ბრძანება, რომელიც შლის ცარიელ საქაღალდეს. იგი ვერ წაშლის იმ შემთხვევაში თუ საქაღალდეში არსებულია დოკუმენტები, ამ შემთხვევაში გამოიყენება ბრძანება rm. $ rmdir papka (ინგლისური) rmdir The program's manpage (ინგლისური) – Commands & Utilities Reference, The Single UNIX® Specification, Issue 7 from The Open Group
კენიის მოსახლეობა

კენიის მოსახლეობა — ტერმინი, რომლითაც აღინიშნება აფრიკის ერთ-ერთი ქვეყნის — კენიის მოსახლეობა. კენიის მოსახლეობა შეადგენს 45 მილიონ ადამიანს (2014 წლის მინაცემები). შობადობა 37 ყოველ 1 000 ადამიანზე. ახალშობილთა სიკვდილიანობა 55 ადამიანი 1000 ადამიანზე. სიცოცხლის საშუალო ხანგრძლივობა შეადგენს 58 წელს. ნაირობი — 3 246 000 მომბასა — 918 000 ნაკურუ — 275 000 ელდორეტი — 252 000 კისუმუ — 231 000 ვიკისაწყობში არის გვერდი თემაზე: კენიის მოსახლეობა cia.gov დაარქივებული 2020-08-31 საიტზე Wayback Machine. populstat.infoდაარქივებული 2018-09-17 საიტზე Wayback Machine.
ნათელხილვა

ნათელხილვა, ნათელმხილველობა — სავარაუდოდ არის ადამიანის ზებუნებრივი უნარი, რის დახმარებითაც ექსტრასენსი იღებს ინფორმაციას მეცნიერებისთვის უცნობი არხებით. ნათელმხილევლები ადასტურებენ, რომ ისინი იღებენ ინფორმაციას გამოსახულების სახით, ესმით ხმები, ხედავენ აგრეთვე ასოებს, წინასწარმეტყველობენ, მუშაობენ აურასთან და ადამიანის ბიოველთან. ნათელხილვა მჭიდროდაა დაკავშირებული ექსტრასენსორიკასთან, ტელეპატიასთან სა მედიუმიზმთან. პროსკოპია — ნათელხილვის განშტოება. პროსკოპები თავს წინასწარმეტყველებად თვლიან. ხშირად ნათელხილვის თვითმარქვიები და შარლატანები იყენებენ. ჯუნა ვანგა ვოლფ მესინგი
ნახევარმთვარე

ნახევარმთვარე — ერთ-ერთი სიმბოლო ჰერალდიკაში და მთავარი სიმბოლო ისლამში. ნახევარმთვარე, მთვარის ნამგალი - სახვით ხელოვნებაში ფორმა, რომელიც შედგება ორი წრის რკალისა ან ოვალებისგან, რომლებსაც აქვთ ურთიერთშეხების ორი წერტილი. ინგლისურ და კანადურ ჰერალდიკაში ნახევარმთვარე აღნიშნავს მეორე, უმცროს შვილს. ნახევარმთვარე და ვარსკვლავი ითვლება ისლამის მთავარ სიმბოლოდ. მთვარე ნამგალი ვიკისაწყობში არის გვერდი თემაზე: ნახევარმთვარე MathWorld article on geometric «Lune» Worldwide Moon Sighting Reports დაარქივებული 2010-05-16 საიტზე Wayback Machine. The origin of the Islamic crescent დაარქივებული 2011-07-20 საიტზე Wayback Machine. MathWorld article on geometric «Lune»
ტალღა კლდე

ტალღა კლდე – კლდის ბუნებრივი ფორმა დასავლეთ ავსტრალიაში, ალბანიდან პერტისაკენ მიმავალ გზაზე, პატარა ქალაქ ჰიდენთან . მისი სიმაღლე 15 მეტრია. გადაჭიმულია 110 მეტრზე. მისი ასაკი 270 მილიონი წელია.
ნენები

ნენები — სამოედური ხალხი, მცხოვრები ჩრდილოეთ ყინულოვანი ოკეანის ნაპირებიდან ტაიმირის ნახევარკუნძულამდე. ჩვ. წ. პირველ ათასწლეულში მოახდინეს მიგრაცია ციმბირის ტერიტორიიდან თანამედროვე განსახლების არეალში. რუსეთის ჩრდილოეთის მკვიდრი მოსახლეობიდან ნენელები ყველაზე მრავალრიცხოვანნი არიან. 2002 წლის აღწერით რუსეთში ცხოვრობდა 41 302 ნენთა, რომელთაგან 27 000 ცხოვრობდა იამალ-ნენთა ავტონომიურ ოკრუგში. ტრადიციულად ნენელები ავრცელებენ ირმებს. იამალის ნახევარკუნძულზე ათასობით ნენელი ირმის მაშენებელია, რომლებსაც ჰყავთ 500 000 ირემი. მათი უმრავლესობა მომთაბარე ცხოვრებას ეწევა. რუსეთის ორი ავტონომიური რეგიონების სახელი ახსენებს ნენელებს როგორც ძირითად მოსახლეობას (ნენთა და იამალ-ნენთა). არსებობს ნენელთა ორი ტომი — ტუნდრული და ტყისა. ნენთა უმრავლესობა ტუნდრელია. ისინი ცხოვრობენ ორ ავტონომიურ რეგიონში. ტყის ნენლთა რიცხვია 1500 ადამიანი. ↑ ქსე (ტ. VII, გვ. 378) „ნენები“
Google Translate

Google Translate — Google-ის ვებ-სერვისი, რომელიც განკუთვნილია ტექტის ნაწილის ან საიტის თარგმნისთვის სხვა ენაზე. სისტემას აქვს აგრეთვე ფუნქცია, რომელიც ახმოვანებს ტექსტს. Google Translate-ში მხარდაჭერილია 133 ენა, მათ შორისაა ქართული. აზერბაიჯანული ენა აიმარა (ენა) ალბანური ენა ამჰარული ენა არაბული ენა ასამური ენა აფრიკაანსი ბამანა ბასკური ენა ბელარუსული ენა ბენგალური ენა ბერძნული ენა ბირმული ენა ბოსნიური ენა ბოჯპური ბულგარული ენა გალისიური ენა გერმანული ენა გუარანის ენა გუჯარათული ენა დანიური ენა დასავლეთფრიზული ენა დოგრი ებრაული ენა ევე (ენა) ესპანური ენა ესპერანტო ესტონური ენა ვიეტნამური ენა ზულუ (ენა) თათრული ენა თურქმენული ენა თურქული ენა იავური ენა იაპონური ენა იგბო (ენა) იდიში ილოკური ენა ინგლისური ენა ინდონეზიური ენა იორუბა (ენა) ირლანდიური ენა ისლანდიური ენა იტალიური ენა კანადა (ენა) კატალანური ენა კონკანი (ენა) კორეული ენა კორსიკული ენა კოსა (ენა) კრიო ლათინური ენა ლაოსური ენა ლატვიური ენა ლიეტუვური ენა ლინგალა ლუგანდა ლუქსემბურგული ენა მაიტილი მაკედონური ენა მალაგასიური ენა მალაიალამური ენა მალაიური ენა მალდივური ენა მალტური ენა მანიპურული ენა მაორი ენა მარათული ენა მიზო (ენა) მონღოლური ენა ნეპალური ენა ნიანჯა ნიდერლანდური ენა ნორვეგიული ენა ორია (ენა) ორომო (ენა) პენჯაბური ენა პოლონური ენა პორტუგალიური ენა პუშტუ რუანდა (ენა) რუმინული ენა რუსული ენა სამოური ენა სამხრეთი კეჩუა სამხრეთი სოთო სანსკრიტი სებუანური ენა სერბული ენა სინდჰი ენა სინჰალური ენა სლოვაკური ენა სლოვენური ენა სომალი ენა სომხური ენა სპარსული ენა სუაჰილი ენა სუნდური ენა ტაი ენა ტამილური ენა ტაჯიკური ენა ტელუგუ ენა ტიგრინია ტსონგა (ენა) უელსური ენა უზბეკური ენა უიღურული ენა უკრაინული ენა უნგრული ენა ურდუ ენა ფილიპინური ენა ფინური ენა ფრანგული ენა ქართული ენა ქმერული ენა ქურთული ენა (კურმანჯი) ქურთული ენა (სორანი) ყაზახური ენა ყირგიზული ენა შვედური ენა შონა (ენა) შოტლანდიურ-გელური ენა ჩეხური ენა ჩვი ჩინური ენა (გამარტივებული) ჩინური ენა (ტრადიციული) ჩრდილოეთი სოთო ხორვატული ენა ჰავაიური ენა ჰაიტიური კრეოლი ჰაუსა (ენა) ჰინდი ენა ჰმონგი ოფიციალური საიტი ↑ როგორ მუშაობს Google Translate ↑ Google Translate adds 24 languages